Broj : 7 Su-412/2021-6.

Koprivnica, 3. siječnja 2022.

Sukladno članku 138. Zakona o državnim službenicima („Narodne novine“, broj NN 92/05, 140/05, 142/06, 77/07, 107/07, 27/08, 34/11, 49/11, 150/11, 34/12, 49/12, 37/13, 38/13, 01/15, 138/15, 61/17, 70/19, 98/19), uz prethodno odobrenje Ministarstva pravosuđa i uprave Republike Hrvatske, Klasa : 119-02/21-04/93; Urbroj : 514-08-03-02-01/02-21-16. od 3. studenoga 2021., Općinski sud u Koprivnici raspisuje

OGLAS

za prijam namještenika u radni odnos na neodređeno vrijeme

na radno mjesto IV vrste - dostavljač, 1 izvršitelj/izvršiteljica

stručni uvjeti : završena niža stručna sprema ili osnovna škola.

Opis poslova :

- obavljanje dostave i otpreme sudske pošte, poslova mjesne dostave fizičkim osobama i mjesne dostave po državnim tijelima i poduzećima uz vođenje svakodnevne evidencije o izvršenoj dostavi, obavljanje i drugih poslova koje odredi predsjednik suda i upravitelj pisarnice sudske uprave.

Osim navedenih uvjeta, kandidati moraju ispunjavati opće uvjete za prijam koji su propisani odredbama članka 48. Zakona o državnim službenicima.

Za namještenika ne može biti primljena osoba za čiji prijam postoje zapreke iz članka 49. Zakona o državnim službenicima.

Na oglas se mogu prijaviti osobe oba spola.

Izrazi koji imaju rodno značenje u ovom tekstu oglasa odnose se jednako na muški i ženski rod.

Namještenici se primaju uz probni rad od 3 mjeseca.

U prijavi na oglas potrebno je navesti osobne podatke podnositelja prijave (osobno ime, adresa stanovanja, broj telefona odnosno mobitela, po mogućnosti e-mail adresa) i naziv radnog mjesta na koje se osoba prijavljuje.

Prijavu je potrebno vlastoručno potpisati.

Uz prijavu, kandidati su dužni priložiti :

- životopis,

- dokaz o hrvatskom državljanstvu (preslika važeće osobne iskaznice, vojne iskaznice, putovnice ili domovnice),

- preslika svjedodžbe o stečenoj stručnoj spremi,

- ako ima – dokaz o ukupnom radnom iskustvu i radnom iskustvu na odgovarajućim poslovima i to : potvrda o podacima evidentiranim u matičnoj evidenciji HZMO-a, preslika ugovora o radu ili ugovora o djelu ili uvjerenje poslodavca o radnom iskustvu na odgovarajućim poslovima ili drugi dokazi na temelju kojih se može utvrditi radni staž.

Isprave se prilažu u neovjerenoj preslici, a prije izbora kandidata predočit će se izvornik.

Rok za podnošenje prijava na oglas je 8 (osam) dana od dana objave u „Narodnim novinama“.

Prijave se podnose neposredno ili putem pošte na adresu : Općinski sud u Koprivnici, Koprivnica, Hrvatske državnosti 5, s naznakom : „Prijava – Oglas za radno mjesto IV. vrste – dostavljač“.

Potpunom prijavom smatra se ona koja sadrži sve podatke i priloge navedene u oglasu.

Osoba koja nije podnijela pravodobnu ili potpunu prijavu ili ne ispunjava formalne uvjete iz oglasa, ne smatra se kandidatom u postupku oglasa, a o čemu će joj se dostaviti pisana obavijest, s razlozima zbog kojih se ne smatra kandidatom u postupku.

Osobe koje prema posebnim propisima ostvaruju pravo prednosti pri zapošljavanju, moraju se u prijavi na oglas, pozvati na to pravo, odnosno uz prijavu na oglas dužni su priložiti svu propisanu dokumentaciju prema posebnom zakonu i imaju prednost u odnosu na druge kandidate samo pod jednakim uvjetima.

Kandidat/kinja koji/a može ostvariti pravo prednosti kod prijama sukladno članku 101. Zakona o hrvatskim braniteljima iz Domovinskog rata i članovima njihovih obitelji ("Narodne novine" 121/17, 98/19, 84/21), članka 48. f. Zakona o zaštiti vojnih i civilnih invalida rata ("Narodne novine" 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), članku 47. Zakona o civilnim stradalnicima iz Domovinskog rata („Narodne novine“ 84/21), članka 9. Zakona o profesionalnoj rehabilitaciji i zapošljavanju osoba s invaliditetom ("Narodne novine" 157/13, 152/14, 39/18, 32/20) i čl. 22. Ustavnog zakona o pravima nacionalnih manjina ("Narodne novine" 155/02, 47/10, 80/10 i 93/11), dužan/a se u prijavi na oglas pozvati na to pravo, te ima prednost u odnosu na ostale kandidate samo pod jednakim uvjetima.

Kandidat/kinja koji/a se poziva na pravo prednosti pri zapošljavanju u skladu s člankom 101. Zakonom o hrvatskim braniteljima iz Domovinskog rata i članovima njihovih obitelji i člankom 47. Zakona o civilnim stradalnicima iz Domovinskog rata, uz prijavu na oglas dužan/a je osim dokaza o ispunjavanu traženih uvjeta priložiti i sve potrebne dokaze dostupne na poveznici Ministarstva hrvatskih branitelja : https://branitelji.gov.hr/zaošljavanje-843/843.

Kandidat/kinja koji/a se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom uz prijavu na oglas dužan je pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Kandidat koji se poziva na pravo prednosti pri zapošljavanju u skladu s člankom 22. Ustavnog Zakona o pravima nacionalnih manjina, uz prijavu na oglas, pored dokaza o ispunjavanju traženih uvjeta, nije dužan/a dokazivati svoj status pripadnika nacionalne manjine.

Kandidat/kinja koji/a se poziva na pravo prednosti pri zapošljavanju u skladu s čl. 48 f. Zakona o zaštiti vojnih i civilnih invalida rata uz prijavu na oglas dužan je osim dokaza o ispunjavanju traženih uvjeta priložiti i rješenje, odnosno potvrdu iz kojih je vidljivo spomenuto pravo.

Izabrani/a kandidat/kinja bit će pozvan/a da u primjerenom roku, a prije donošenja rješenja o prijmu, dostavi uvjerenje nadležnog suda da se protiv njega ne vodi kazneni postupak, uvjerenje o zdravstvenoj sposobnosti za obavljanje poslova radnog mjesta i izvornike drugih dokaza o ispunjavanju formalnih uvjeta iz oglasa, uz upozorenje da se nedostavljanje traženih isprava smatra odustankom od prijma.

Postupak po oglasu provodi komisija. Komisiju za provedbu oglasa (u nastavku teksta : Komisija) imenuje predsjednica Općinskog suda u Koprivnici. Komisija utvrđuje popis kandidata prijavljenih na oglas koji ispunjavaju formalne uvjete i čije prijave su pravodobne i potpune, te kandidate/kinje sa popisa upućuje na razgovor (intervju) radi utvrđivanja znanja, sposobnosti i vještina, interesa i motivacija za rad, kao i rezultata ostvarenih u dosadašnjem radu.

Vrijeme i mjesto održavanja razgovora (intervjua) objavit će se na web stranici Općinskog suda u Koprivnici najkasnije pet dana prije dana određenog za razgovor ( intervju).

Kandidat/kinja koji/a nije pristupio/la razgovoru (intervjuu) više se ne smatra kandidatom/kinjom u postupku.

Nakon provedenog razgovora (intervjua) Komisija utvrđuje rang-listu kandidata na temelju ukupno ostvarenih bodova i sastavlja izvješće o provedenom postupku, te ga dostavlja predsjednici Suda radi izbora kandidata.

Opis poslova radnog mjesta i podaci o plaći bit će objavljeni na web stranici Općinskog suda u Koprivnici.

O rezultatima oglasa kandidati/kinje bit će obaviješteni javnom objavom rješenja o prijmu izabranog kandidata/tkinje na web stranici Ministarstva pravosuđa i uprave mpu.gov.hr, kao i na web stranici Općinskog suda u Koprivnici.

Ovaj oglas objavit će se u Narodnim novinama, na web stranici Ministarstva pravosuđa i uprave mpu.gov.hr, web stranici Općinskog suda u Koprivnici, te putem Hrvatskog zavoda za zapošljavanje.

Ako se na oglas ne prijave osobe koje ispunjavaju propisane uvjete, odnosno ako prijavljeni kandidati ne zadovolje na intervjuu, predsjednica Općinskog suda u Koprivnici će obustaviti postupak po ovom oglasu.

**Općinski sud u Koprivnici**